המרכזים לבקרת מחלות ומניעתן

המרכזים לבקרת מחלות ומניעתן (באנגלית: Centers for Disease Control and Prevention, בראשי תיבות: CDC) הם סוכנות של מחלקת הבריאות ושירותי האנוש של ארצות הברית שתפקידה שמירה על בריאות הציבור ועל בטיחותו על ידי מתן מידע לשיפור יכולת קבלת ההחלטות בתחום הבריאות, וקידום בריאות הציבור באמצעות שיתוף פעולה עם מחלקות הבריאות של מדינות וארגונים אחרים. ה-CDC ממקד את תשומת הלב הלאומית בבקרת מחלות ובמניעתן (בייחוד מחלות מידבקות), בריאות סביבתית, בטיחות ובריאות תעסוקתית, מניעת פציעות, ופעילויות חינוכיות שנועדות לשפר את בריאות תושבי ארצות הברית. מטה ה-CDC נמצא בקמפוס אוניברסיטת אמורי, באטלנטה שבג'ורג'יה.

היסטוריה
המרכזים הוקמו ב-1 ביולי 1946 תחת השם המרכז למחלות מידבקות, וטיפל בעיקר במאבק במלריה בארצות הברית. בשנת 1957 הורחב תחום הפעולה של המרכז לכלול גם מחלות מין. בשנת 1960 קיבל המרכז אחריות לטיפול בשחפת ובשנת 1963 ייסד המרכז תוכנית לחיסון. בשנת 1967 שונה שם המרכז ל"המרכז הלאומי למחלות מידבקות" ובשנת 1970 שונה השם שוב, הפעם ל"המרכז לבקרת מחלות". בשנת 1980 שונה השם ל"המרכזים לבקרת מחלות" ובשנת 1992 נוסף גם המילה ומניעתן. במהלך השנים הורחבה הפעילות של המרכז לכלול גם מחלות כרוניות, נכויות, פציעות, תאונות עבודה, סיכוני בריאות סביבתיים וטרור ביולוגי.

ראו גם
 שירות הביון האפידמיולוגי
 המרכז הלאומי לבקרת מחלות
 השירות הפדרלי לפיקוח בתחום הגנת זכויות הצרכן
 השירות הפדרלי לפיקוח בתחום הבריאות
 הסוכנות הביו-רפואית הפדרלית
 המרכז הסיני לבקרת מחלות ומניעתן
 המרכז האירופי לבקרת מחלות ומניעתן
 נציבות הבריאות הלאומית של סין

קישורים חיצוניים

 

 

ארצות הברית: ארגוני בריאות ורפואה
אפידמיולוגיה
בריאות הציבור
אטלנטה
ארצות הברית: ארגונים ממשלתיים
מחלקת הבריאות ושירותי האנוש של ארצות הברית
בקרת_מחלות